
Recitesc de fiecare dată cu interes lucrarea fostului mitropolit al 
Ardealului, Antonie Plămădeală,”  Romanitate,  Continuitate, Unitate 
“(Sibiu,1988), despre istoria, limba şi cultura poporului român, având ca suport 
textul lui Johannes Trâster “Das Alt- und Neu-Teutsche Dacia” (Vechea şi noua 
Dacie germană ), apă rut la Nürnberg în anul 1666. Johannes Trâster a fost un 
erudit sas, bun cunoscă tor al românilor, care a încearcat să scrie o istorie a 
Transilvaniei pentru a demonstra vechimea etnicilor germani pe teritoriul vechii 
Dacii, pornind de la o confuzie de termeni: geți/goţi, frecventă în epoca 
respectivă . 

Rândurile de față nu-şi propun să demonteze această teorie (a fă cut-o 
cu argumente suficiente Antonie Plă mă deală ), ci să evidenţieze un alt aspect 
important, care se desprinde indirect din textul lui Trâster, şi anume rolul 
românilor şi al limbii române de liant între diversele grupuri etnice care au tră it şi 
tră iesc încă pe teritoriul Ardealului. Faptul că un etnic german, provenind dintr-o 
familie înstă rită , cultivat, cu un deosebit spirit de observaţie şi intuiție, cunoaşte 
obiceiurile românilor, le vorbeşte limba (o demonstrează cuvintele şi expresiile 
pe care le transcrie, în paralel cu traducerea lor in limba germană , dar şi propriile 
afirmaţii “şi le pot însumi vorbi limba”-Antonie Plă mă deală , op.cit.pag.106), 
arată că românii erau prezenţi în viaţa de fiecare zi, iar limba lor era limba 
“oficială” a Ardealului, în ciuda faptului că erau doar toleraţi, niciodată 
recunoscuţi ca naţiune, ală turi de cele trei naţiuni privilegiate: ungurii, secuii şi 
saşii. 


Chiar dacă la nivel oficial administraţiile săseşii, îngrijorate de 
ascensiunea elementului românesc, încearcă să ia mă suri pentru a încetini 
acest proces, mai ales în secolul al XVIII-lea( “că ci Saşii, ca să poată suporta 
oarecum sarcinile publice, neproporționat de mari, ce li s-au aruncat în cârcă din 
partea celorlalte două naţiuni (privilegiate), au primit pe pă mântul lor, ca zilieri, o 
mare mulțime de Valachi, şi aceştia s-au sporit acum atât de mult, încât aproape 
îi întrec pe Saşi”, ceea ce îl determină pe contele Königsegg, la 1727, “să tul de 
veşnicele lamentă ri ale autorită ților să seşti în contra Românilor, să facă regelui 
Carol III propunerea să stră mute pe Români în Valachia-mică (Oltenia) şi să 
aducă în locul lor Germani”.-v. studiul lui Nicolae Togan “Cea mai veche 
statistică autentică a românimei ardelene”, Revista Transilvania 1900, nr.2-3, 
pag.46) intelectualii lor nu pot ignora realitatea şi o vor demonstra ori de câte ori 
vine vorba despre români, o naţiune care îşi cerea drepturile, în virtutea unui 
adevă r elementar: vechimea lor pe acest pă mânt. 


La începutul sec.al XIX-lea apare la Sibiu o lucrare cu caracter științific 
"Statistische Landeskunde Siebenbirgens im Grundrisse. Ein Versuch von 
Johann Mich.Ballmann, |.Heft. Hermannstadt, 1 801”, în care “In capitolul despre 


limbile ardelene constată că cea mai cunoscută este limba românească , astfel 
că în Ardeal, afară de Secui “jeder Inlânder walachisch versteht und spricht.” ( 
Am citat din studiul lui Silvestru Moldovan intitulat “Din literatura geografică a 
Transilvaniei- Scrierile geografice în  secl.XIX”, publicat în revista 
”Transilvania”, 1900, nr.1, pag.20.). lată şi alte aprecieri despre români ale 
acestui istoric sas Ballmann, aşa cum le gă sim comentate de Silvestru Moldovan 
în studiul amintit mai sus: 

“Despre noi Românii susține că suntem o amestecă tură de Traci, 
Romani şi Slavi şi ne deneagă continuitatea, zicând că <<aceia, care cred că 
Românii sunt vechii locuitori ai tă rii, nu cunosc deloc istoria Ardealului>>. (...) în 
un capitol separat se spune că majoritatea o formează Românii: 4/7 din întreaga 
poporaţiunea; urmează apoi Secuii, Saşii, Ungurii şi în fine frânturile de popoare. 
Mai departe arată autorul care sunt popoarele principale şi cele tolerate, apoi 
face cunoscut caracterul principal al fiecă rui popor. Aici laudă cele trei naţiuni 
principale, iar la Români apostrofează conservatorismul exagerat care 
culminează cu fraza:<<aschă am pomenit, aschăâ oi lassâ>>." ( v. Silvestru 
Moldovan, studiul citat, Transilvania, 1900, nr.1 pag.19-20.). Şi Trâster menţiona 
în opera sa această trăsătură a “țăranilor români neînvă tati”, de a pă stra 
legea stră moşească , transcriind acest “assa am pomenit” atât în latină (“Haec 
est tradition”, cât şi în germană : “Wir haben so von unsern Vorvăttern gelernet” 
( Antonie Plă mă deală , op cit.pag.108). 


Această stare de lucruri nu a scă pat neobservată nici lui Petru Maior, 
care în a sa “Istoria pentru începutul românilor în Dacia” nota:"pentru că 
românii sunt mai mulţi decât ungurii şi saşii, aceştia din urmă de obşte ştiu limba 
românească, iară românii foarte puţini sunt care să grăiască ungureşte: 
să seşte apoi, de se află oarecare român să vorbească, e tocmai mirare”( am 
citat din Antonie Plă mă deală , “Romanitate.Continuitate.Unitate”, pag.92). 


(Ca o paranteză , îmi aduc aminte cum ne amuzam în copilă rie când îi 
auzeam pe saşi vorbind în dialectul lor unii cu alţii, înjurând însă în româneşte 
când începeau să se certe. lar dacă se nimerea să fie de față şi români care 
participau la o discuţie, atunci vorbeau numai româneşte, pentru ca aceştia să 
nu se simtă jigniţi. Desigur erau şi excepţii, dar majoritatea saşilor manifesta o 
mare disponibilitate de a trăi în bună înțelegere cu românii şi, prin urmare, 
rareori se întâmpla să se ivească vreun conflict între cele două comunită ţi. Un 
alt exemplu edificator sub acest aspect mi se pare cel din localitatea Boian, 
județul Sibiu, sat aparţină tor domeniului Cetatea de Baltă , dă ruit lui Stefan cel 
Mare de către Matei Corvin. Biserica Evanghelică de aici păstrează stema 
Moldovei, capul de bour cu stea între coarne( lucru singular în Transilvania), atât 
pe turnul de la intrare, cât şi pe zidul lă caşului de cult. Saşii, la început catolici, 
apoi luterani, şi-au acoperit sfinţii din biserică sub un strat de var, dar nu s-au 
atins de simbolurile româneşti, care au dă inuit până în zilele noastre la loc de 
cinste. Dacă nu ar fi existat permanent o bună înţelegere între cele două 
comunită ţi sau dacă românii ar fi fost percepuți ca venetici care şi-au impus 
autoritatea administrativă ( au înălțat zidurile bisericii punându-şi amprenta 


architecturală prin plasarea în partea de sus, sub acoperis, de jur împrejur, a 
unui element decorativ specific mă nă stirilor din Moldova, o friză din că ră midă 
roşie) , nu s-ar mai fi ştiut nimic de capetele de bour ale domnilor moldoveni de la 
Boian. ) 


Patruzeci de ani mai târziu, în 1842, pe când Dieta de la Cluj încerca să 
impună limba maghiară ca limbă de stat oficială în Transilvania în locul celei 
latine, un alt învă tat sas, profesorul, istoricul şi pastorul Stephan Ludwig Roth, 
din Mediaş, publică broşura “Războiul limbilor în Transilvania”, în care 
afirmă : “Nu vă d nevoia de a impune o limbă oficială a tă rii. Nu este nici limba 
germană, nici cea maghiară, ci limba română”, pe care “o înveţi singur, pe 
stradă , în contact singur cu oamenii.” Ungurii nu au putut uita şi ierta această 
poziţie a lui Stephan Ludwig Roth, dar şi participarea la Revoluţia de la 1848, 
când s-a situat constant de partea naţiunii române, şi îl condamnă la moarte 
“pentru înaltă tră dare”, în 1849. Numele celor care au să vârşit această faptă 
tică loasă au că zut în uitare, în timp ce al lui Stephan Ludwig Roth este pă strat 
cu cinste, atât de etnicii germani, cât şi de românii ardeleni. 

Faptul că saşii din Transilvania “înțelegeau şi vorbeau româneşte” se 
poate dovedi chiar şi mai devreme, la începurul sec.al XVI-lea, mai precis la 
1521, anul redactă rii primului document scris în limba română (descoperit până 
acum), Scrisoarea lui Neacşu din Câmpulung, un text scris într-o frumoasă 
limbă românescă, puţin diferită de cea vorbită astăzi, adresată judelui 
Braşovului, Hans Benkner. Scrisă cu litere chirilice, nefiind un act oficial, 
adresată totuşi unui oficial, scrisoarea dovedeşte ceea ce spuneam mai sus că 
saşii, indiferent de poziţia socială , vorbeau româneşte, atunci când împrejură rile 
cereau acest lucru. Dacă acest Hans Benkner nu ar fi cunoscut limba română şi 
nu ar fi avut o relaţie specială cu românul Neacşu din Câmpulung, atunci 
scrisoarea ar fi fost scrisă într-o limbă de cancelarie, slavona sau latina. Însuşi 
numele “românizat” al destinatarului scrisorii, “Hană ş”, dovedeşte că cei doi 
(Neacşu şi judele Braşovului) vorbeau româneşte când se întâlneau, nefiind 
nevoie de un al treilea interlocutor, translator. Să nu uită m apoi că, în Şcheii 
Braşovului exista o puternică comunitate românească , ce va da prima şcoală cu 
limba de predare română din Transilvania şi numeroşi că rturari, care vor 
contribui la afirmarea conştiinţei naţionale şi promovarea scrisului în limba 
română . 


Foarte interesantă din acest punct de vedere este şi studierea hă rţilor 
istorice ale Transilvaniei, accesibile acum şi pe internet, multă vreme scrise în 
limba latină şi, poate tocmai de aceea, păstrând denumirile vechi ale 
principalelor localită ţi, înainte de a consemna noile denumiri, de multe ori 
traduceri ale celor existente, date de cei care au colonizat ţara şi s-au gândit să 
o facă a lor şi în privința asta. Dacă la început aveam Alba lulia, prin sec.al XVII- 
lea numele este dublat cu traducerea lui în germană şi maghiară, adică 
Weisenburg, respectiv Feyrwar, pentru ca prin sec.al XVIII-lea numele inițial să 
dispară . De menţionat că denumirea slavonă a cetă ii, folosită curent de că tre 


biserica ortodoxă , Bă Igrad (Cetatea Albă ), nu apare menţionată în nicio hartă , 
dovadă a faptului că românii şi religia lor nu au fost niciodată recunoscuţi, doar 
toleraţi. La fel este situaţia şi cu Sibiu, ortografiat la început Cibinum (Sibinum, 
Sibin,Zeben,etc.) şi abia după un timp să apară Hermannstadt,, care încet-încet 
îl va înlocui complet (1822), pă strând totuşi numele anterior pentru a denumi râul 
Cibin (Szebinum). 

De altfel,primul dicționar geografic al Transilvaniei, realizat tot de un etnic 
german,(Siebenbuirger  geogrphisch-,topographisch-,statistisch-,hydrogra- 
phisch und orographisces Lexicon, bearbeitet und alphabetisch geordenet 
von Ignaz Lenk von Treuenfeld, Wien, 1839,4 vol.) confirmă faptul că 
majoritatea denumirilor sunt româneşti, aşa cum le şi transcrie autorul:"die 
meisten sind  walachisch, die wenigsten ungarisch oder deutesch”.(v. 
Transilvania, 1900,nr.4,pag.98, studiul lui Silvestru Moldovan.) 


Exemplele se pot înmulţi, dar cred că cele de mai sus sunt edificatoare 
pentru a susține ideea de bază a acestor rânduri, aceea că elementul românesc 
a avut un rol esențial în evoluția istorică a Transilvaniei, chiar dacă multă vreme 
a fost o “cenuşă reasă ”, vorbită numai de ră u, permanent batjocorită , tolerată 
numai “extra muros”, fiindu-i interzis accesul între zidurile oraselor. Cum istoria 
este scrisă întotdeauna de că tre învingă tori şi puternicii zilei, românii nu se prea 
regă sesc în cronici până în pragul epocii moderne, când Occidentul 
redescoperă cu o anumită voluptate Dacia stră veche şi pe urmaşii dacilor de pe 
Columna lui Traian, valahii cum îi numeau cele trei naţiuni privilegiate, românii 
cum se numeau ei înşişi: “Valachul de azi se numeşte pe sine Ruminyi şi cu 
toată dejosirea sa de azi se ține mândru de vechea sa origine tradițională ”- 
notează un călător englez prin ţinuturile ardelene (“Hungary and 
Transilvania” by John Paget, 1842, Leipzig-în trad.germană ), citat de Silvestru 
Moldovan în studiul amintit mai sus, Revista“Transilvania”,1900,nr.5, pag.116, 
adă ugând: “eu nu i-am aflat aşa de răi, cum mi-au fost descrişi. (...). Oricât de 
incult să fie Românul, el totuşi are un sentiment profund, el iubeşte ţara ale 
cărei tarine au fost lucrate de moşii să i, iubeşte casa în care şi-au petrecut viața 
părinții să i şi iubeşte pă mântul în care osemintele acestora şi-au aflat locul de 

odihnă veşnică ”. 


